*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*182. számú előterjesztés*

Bátaszék Város Önkormányzat Képviselő-testületének 2023. október 25-én

16 órakor megtartandó ülésére

Döntés emléktábla elhelyezéséről és emléktábla szövegének kiegészítéséről

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** Dr. Firle-Paksi Anna aljegyző**Tárgyalja:**KOIS Bizottság 2023. 10. 24.PG Bizottság: 2023. 10. 24. |

**Tisztelt Képviselő- testület!**

A „Vicze János” Sport Közalapítvány kuratóriumának elnöke, Rudolf László emailben tájékoztatta az Bátaszék Város Önkormányzatát a legutóbbi kuratóriumi ülésen született döntésről, amelyhez kérte az Önkormányzat hozzájárulását.

A Közalapítvány döntése alapján a Kalász János Városi Sportcsarnok falán elhelyezett „Azok emlékére, akik sokat tettek Bátaszék sportjáért” emléktáblára javasolja Faidt József (1955 - ) és Sági István (1958 - ) nevének felvésését.

A Vicze János Sportpályán külön emléktábla elhelyezésére is javaslatot tesznek dr. Tihanyi József munkásságának emlékére, amely a korábban elhelyezettel megegyező méretű lenne.

Az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet 3. § (1) bekezdésében foglaltak alapján a rendelet hatálya alá tartozó vagyon tulajdonosi joggyakorlója Bátaszék Város Önkormányzatának Képviselő-testülete.

***1.sz. H a t á r o z a t i j a v a s l a t :***

**Kalász János Városi Sportcsarnok falán található emléktábla szövegének kiegészítésére vonatkozó tulajdonosi hozzájárulásra**

Bátaszék Város Önkormányzata Képviselő-testülete - *az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet 3. § (1) bekezdésében meghatározott* - tulajdonosi jogkörében eljárva a „Vicze János” Sport Közalapítvány (7140 Bátaszék, Szabadság utca 4., elnök: Rudolf László) döntését támogatva hozzájárul ahhoz, hogy a Kalász János Városi Sportcsarnok falán elhelyezett emléktáblára Faidt József (1955 - ) és Sági István (1958 - ) neve felvésésre kerüljön.

*Határidő:* 2023. november 15.

*Felelős:* Dr. Firle-Paksi Anna aljegyző

 (a határozat megküldéséért)

*Határozatról értesül*: „Vicze János” Sport Közalapítvány

 Bátaszéki KÖH városüz. iroda

 irattár

***2.sz. H a t á r o z a t i j a v a s l a t :***

**Vicze János Városi Sportpályán történő emléktábla elhelyezésére vonatkozó tulajdonosi hozzájárulásra**

Bátaszék Város Önkormányzata Képviselő-testülete:

1. *az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet 3. § (1) bekezdésében* meghatározott - tulajdonosi jogkörében eljárva a „Vicze János” Sport Közalapítvány (7140 Bátaszék, Szabadság utca 4., elnök: Rudolf László) döntését támogatva hozzájárul ahhoz, hogy a Vicze János Városi Sportpályán emléktábla kerüljön elhelyezésére Prof. Dr. Tihanyi József munkásságának emlékére a határozat 1. sz melléklete szerinti szövegezéssel;
2. a „Vicze János” Sport Közalapítvány részére 50.000 Ft vissza nem térítendő támogatást biztosít az emléktábla elhelyezése érdekében az önkormányzat 2023. évi költségvetésének általános tartalék kerete terhére.

*Határidő:* 2023. november 15.

*Felelős:* Dr. Firle-Paksi Anna aljegyző

 (a határozat megküldéséért)

*Határozatról értesül*: Vicze János Sport Közalapítvány

 Bátaszéki KÖH városüz. iroda

 irattár

 .*./2023.(X.25.) önk.-i határozat 1. melléklet*

**Bátaszéken töltötte gyermekkorát és kezdte pályafutását**

**Prof. Dr. Tihanyi József**

**1946-**

**atléta, válogatott magasugró, olimpikon, egyetemi dékán, rektor**

**a humánkineziológiai szak és a laboratóriumi hálózat megalapítója**

**a Testnevelési Egyetem Doktori Tanácsának elnöke**

**a Magyar Olimpiai Bizottság tagja**

**mesteredző, a Magyar Edzők Társasága elnöke**